לקחים והמלצות מביקור מב"ל במשרד החוץ ב-24.1.17

מחזור מ"ד

1. מועד מומלץ לתחילת ההתארגנות: חודשיים לפני מועד הביקור. יתרון רב לתהליך הכנה משותף של המדריך עם החניך מהמשרד.
2. מועד הביקור: מומלץ שיתקיים לאחר שני משכים לפחות של ערן לרמן (או מקבילו בעתיד)
3. הצגת משה"ח בפני החניכים טרם הביקור: חשוב שייערך לאחר שיש כבר קונספט מגובש לגבי הביקור עצמו במשרד.
4. קביעת POC במשרד החוץ: חטיבת הדרכה הינה יחידת הקשר המתאימה ביותר לעריכת הביקור. המתכונת שקבע רח"ט הדרכה לטיפול בביקור, של מעורבות ואחריות אישית יחד עם עובד נוסף מהחטיבה המרכז כל התיאומים, הוכיחה עצמה כאפקטיבית ומקצועית.
5. החלוקה לקבוצות דיון קטנות (4-5 איש) - מתכונת שזכתה לשבחים ממובילי קבוצות הדיון ומהחניכים עצמם. הוכיחה עצמה מתודולוגית כמכשיר מיטבי להעברת התחומים המקצועיים ולחשיפה מעמיקה של עבודת משרד החוץ. חיוני לבחור ולקבוע באופן מוקפד את מובילי קבוצות הדיון המשרדיים. מספר של ארבעה עד חמישה חניכים בכל קבוצה הוכיחה עצמה כמתאימה. על אף הקשיים הארגוניים והתיאומים הרבים הנדרשים, ממליץ על המשך התמהיל של מספר מופעי בכירים במליאה יחד עם קבוצות הדיון.
6. החניכים הבינלאומיים - לא ניתן לדעתי לקבוע כי החניכים הזרים לא יגיעו כלל למשרד החוץ. המתכונת שביצענו של שילוב החניכים הזרים, במחצית היום עם כל החניכים ותוכנית נפרדת מקבילה לחצי השני, היא טובה ועדיפה בהרבה על תוכנית נפרדת לחלוטין. יש חשיבות **מכרעת** בבחירת הדיפלומטים שיופיעו בפניהם. השנה הם ציינו במפורש שחשו שקיבלו את האנשים המקצועיים והמובילים שלנו בתחומים השונים והעריכו זאת מאד. חשוב לשמר זאת ולמנוע תחושה מצידם ש'רק מנסים למלא להם את הזמן'.

המשוב בשיחות עם החניכים היה מצוין והיו מרוצים מאד, מקצועית ואישית מהביקור.